Iste articlo ye sobre una cinta italiana de 1960; t'atros usos, se veiga La ciociara (desambigación).

La ciociara (títol en italiano, en aragonés A ciociara, enguerada en Aragón con o títol en castellano de Dos mujeres, Dos mullers en aragonés) ye una cinta italiano de l'anyo 1960 de cine de drama y cine belico ambientata en a Segunda Guerra Mundial dirichita por Vittorio De Sica seguntes un guión de Vittorio De Sica y Cesare Zavattini (basato en La ciociara d'Alberto Moravia), con una banda sonora orichinal d'Armando Trovajoli y una dirección de fotografía de Gábor Pogány. Producita por Carlo Ponti ta Compagnia Cinematografica Champion, Titanus, Les Films Marceau, Cocinor y Société Generale de Cinématographie, en o suyo reparto incluye a destacatos actors como Sophia Loren, Jean-Paul Belmondo, Eleonora Brown, Carlo Ninchi, Raf Vallone y Emma Baron. Antiparte, ye una cinta que ha recibito cuantos premios.

A cinta (y a novela que en ye l'alazet) charran d'as violacions masivas por soldatos marroquins d'o Cuerpo d'exercito de l'exercito francés que mandaba Alphonse Juin mientres a batalla de Montecassino, con cifras que bels historiadors amanan a 2.000 mullers violatas en lugars, pueblos y ciudaz d'arredol d'o monesterio de Montecassino.

Sinopsi
Mientres a Segunda Guerra Mundial, Cesira (Sophia Loren) ye una chóven viuda que vive en Roma con a suya filla Rosetta (Eleonora Brown), de nomás que 13 anyadas. Temendo por os continos bombardeyos aerios d'os Aliatos sobre Roma, decide de tornar con a suya filla en o suyo lugar natal. Una vegata han plegau, Cesira conoix a un chóven resistent comunista, Michele Di Libero (Jean-Paul Belmondo) de qui s'enamora. Sindembargo, soldatos alemans d'a Wehrmacht lo fan prisionero y lo emportan enta o mont.

Cuan plegan os Aliatos, Cesira creye que o periglo ya ha pasato y decide de tornar en Roma, pero mientres o camín Cesira y Rosetta son violatas por soldatos marroquins d'o Cuerpo d'exercito de l'exercito francés que manda Alphonse Juin mientres a batalla de Montecassino, encara que Rosetta, de 13 anyadas, encara yera virchen. Antiparte, poco dimpués Cesira conoix que os alemans han asasinato a Michele.

Reparto
Sophia Loren, en o papel de Cesira.
Jean-Paul Belmondo, en o papel de Michele Di Libero, un chóven comunista.
Eleonora Brown, en o papel de Rosetta.
Carlo Ninchi, en o papel de Filippo, o pai de Michele,
Raf Vallone, en o papel de Giovanni
Andrea Checchi, en o papel de Un faixista.
Pupella Maggio, en o papel de Un paseyant.
Emma Baron, en o papel de Maria.
Bruna Cealti, en o papel de Una refuchiata.
Antonella Della Porta.
Mario Frera.
Franco Balducci, en o papel de Un alemán.
Luciana Cortellesi.
Curt Lowens.
Tony Calio.
Remo Galavotti.

Se veiga tamién
Cine en 1960.
Cintas de 1960.

Vinclos externos
La ciociara en IMDb.
La ciociara